62023TJ1024_INF
Απόφαση του Γενικού Δικαστηρίου (τρίτο τμήμα)της 3ης Σεπτεμβρίου 2025 –London EV κατά Επιτροπής
(Υπόθεση T‑1024/23)
«Περιβάλλον – Κανονισμός (ΕΕ) 2019/631 – Πρότυπα επιδόσεων για τις εκπομπές διοξειδίου του άνθρακα – Καινούργια επιβατικά αυτοκίνητα – Απόφαση της Επιτροπής για τον καθορισμό των τιμών των επιδόσεων των κατασκευαστών και των ομάδων κατασκευαστών καινούργιων επιβατικών αυτοκινήτων και καινούργιων ελαφρών επαγγελματικών οχημάτων για το έτος 2021 – Πεδίο εφαρμογής – Αυτοκίνητο για ειδική χρήση – Όχημα με πρόσβαση αναπηρικού αμαξιδίου – Ίση μεταχείριση – Αναλογικότητα – Δικαιολογημένη εμπιστοσύνη – Υποχρέωση αιτιολόγησης – Ένσταση ελλείψεως νομιμότητας»
1.
Δίκαιο της Ευρωπαϊκής Ένωσης – Ερμηνεία – Μέθοδοι – Γραμματική, συστηματική και τελολογική ερμηνεία – Αναδρομή στο ιστορικό θεσπίσεως μιας διατάξεως – Επιτρέπεται
(βλ. σκέψη 30)
2.
Περιβάλλον – Ατμοσφαιρική ρύπανση – Κανονισμός 2019/631 – Πρότυπα επιδόσεων όσον αφορά τις εκπομπές διοξειδίου του άνθρακα για τα καινούργια επιβατικά αυτοκίνητα και τα καινούργια ελαφρά επαγγελματικά οχήματα – Πεδίο εφαρμογής – Οχήματα ειδικού σκοπού – Δεν περιλαμβάνονται
(Χάρτης των Θεμελιωδών Δικαιωμάτων της Ευρωπαϊκής Ένωσης, άρθρο 26· κανονισμός 2019/631 του Ευρωπαϊκού Κοινοβουλίου και του Συμβουλίου, άρθρα 1, 2 § 3, 4 § 1, 6 § 1 και 10· οδηγία 2007/46 του Ευρωπαϊκού Κοινοβουλίου και του Συμβουλίου, παράρτημα II, μέρος A, σημείο 5)
(βλ. σκέψεις 31-35, 38, 44-50, 98)
3.
Ένδικη διαδικασία – Εισαγωγικό δικόγραφο – Τυπικά στοιχεία – Συνοπτική έκθεση των προβαλλόμενων ισχυρισμών – Αόριστη επίκληση – Απαράδεκτο
(Οργανισμός του Δικαστηρίου, άρθρα 21, εδ. 1, και 53, εδ. 1· Κανονισμός Διαδικασίας του Γενικού Δικαστηρίου, άρθρο 76, στοιχείο δʹ)
(βλ. σκέψη 37)
4.
Δίκαιο της Ευρωπαϊκής Ένωσης – Ερμηνεία – Μέθοδοι – Ερμηνεία πράξεως του παραγώγου δικαίου – Ερμηνεία αντίθετη προς το γράμμα της πράξεως και τη βούληση του νομοθέτη – Δεν επιτρέπεται
(Κανονισμός 2019/631 του Ευρωπαϊκού Κοινοβουλίου και του Συμβουλίου, άρθρο 2 § 3)
(βλ. σκέψεις 57-58)
5.
Περιβάλλον – Ατμοσφαιρική ρύπανση – Κανονισμός 2019/631 – Πρότυπα επιδόσεων όσον αφορά τις εκπομπές διοξειδίου του άνθρακα για τα καινούργια επιβατικά αυτοκίνητα και τα καινούργια ελαφρά επαγγελματικά οχήματα – Μηχανισμός σχηματισμού ομάδων άνθρακα – Πεδίο εφαρμογής – Εκτελεστική απόφαση της Επιτροπής με την οποία εξαιρούνται από το πεδίο εφαρμογής του κανονισμού οι κατασκευαστές οχημάτων ειδικής χρήσης – Έλλειψη δυνατότητας των εν λόγω κατασκευαστών να συμμετάσχουν σε ομάδα άνθρακα – Παραβίαση των αρχών της ίσης μεταχείρισης, της αναλογικότητας, της χρηστής διοίκησης ή της προστασίας της δικαιολογημένης εμπιστοσύνης – Δεν υφίσταται – Προσβολή της επιχειρηματικής ελευθερίας – Δεν υφίσταται
(Άρθρο 6 § 1, εδ. 3, ΣΕΕ· Χάρτης των Θεμελιωδών Δικαιωμάτων της Ευρωπαϊκής Ένωσης, άρθρα 16, 41 και 52 § 7· κανονισμός 2019/631 του Ευρωπαϊκού Κοινοβουλίου και του Συμβουλίου, άρθρα 2 § 3 και 6· απόφαση 2023/1623 της Επιτροπής)
(βλ. σκέψεις 59-66, 99, 100, 106-112, 117-121, 125-129, 142-144)
6.
Περιβάλλον – Ατμοσφαιρική ρύπανση – Κανονισμός 2019/631 – Πρότυπα επιδόσεων όσον αφορά τις εκπομπές διοξειδίου του άνθρακα για τα καινούργια επιβατικά αυτοκίνητα και τα καινούργια ελαφρά επαγγελματικά οχήματα – Εκτελεστική απόφαση της Επιτροπής για τον καθορισμό των τιμών των επιδόσεων των κατασκευαστών και των ομάδων κατασκευαστών – Υποχρέωση αιτιολόγησης – Περιεχόμενο – Παραπομπή, με την εκτελεστική απόφαση, στις διατάξεις του βασικού κανονισμού από τις οποίες προκύπτουν τα κριτήρια βάσει των οποίων εκδόθηκε η απόφαση – Δεν υφίσταται παράβαση της υποχρέωσης αιτιολόγησης
(Άρθρο 296 ΣΛΕΕ· κανονισμός 2019/631 του Ευρωπαϊκού Κοινοβουλίου και του Συμβουλίου, άρθρο 9 § 1· απόφαση 2023/1623 της Επιτροπής, αιτιολογική σκέψη 2 και άρθρο 1 § 1, και παράρτημα I)
(βλ. σκέψεις 133-141)
Διατακτικό
Το Γενικό Δικαστήριο αποφασίζει:
1)
Απορρίπτει την προσφυγή.
2)
Η London EV Co. Ltd φέρει τα δικαστικά έξοδά της καθώς και τα έξοδα στα οποία υποβλήθηκε η Ευρωπαϊκή Επιτροπή.
3)
Το Ευρωπαϊκό Κοινοβούλιο και το Συμβούλιο της Ευρωπαϊκής Ένωσης φέρουν έκαστο τα δικαστικά έξοδά του.